Diari Oficial de la Generalitat Valenciana


Sumari del DOGV 1807, del 18-06-1992 (1992/825170)

ORDRE de 20 de maig de 1992, de la Conselleria de Cultura, Educació i Ciència, per la qual autoritza l'experimentació de cicles formatius de grau superior d'Arts Plàstiques i Disseny regulats per les ordres ministerials de 14 de febrer de 1991 (BOE de 22 de febrer) i de 4 de novembre de 1991 (BOE de 13 de novembre) i se n'estableixen les normes reguladores bàsiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/20/(4)/dof/vci/html**

### Dades del document

Número de DOGV
:   1807

Data del DOGV
:   18-06-1992

Secció del DOGV
:   DISPOSICIONS GENERALS

Número del document
:   1992/825170


Data del document
:   20-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de maig de 1992, de la Conselleria de Cultura, Educació i Ciència, per la qual autoritza l'experimentació de cicles formatius de grau superior d'Arts Plàstiques i Disseny regulats per les ordres ministerials de 14 de febrer de 1991 (BOE de 22 de febrer) i de 4 de novembre de 1991 (BOE de 13 de novembre) i se n'estableixen les normes reguladores bàsiques.  
El Reial Decret 942/1986, de 9 de maig (BOE de 14 de maig), estableix les normes generals per a la realització d'experiències educatives, i les ordres ministerials de 14 de febrer de 1991 (BOE de 22 de febrer) i de 4 de novembre de 1991 (BOE de 13 de novembre), defineixen i regulen l'experimentació de diferents cicles formatius dels graus mitjà i superior d'Arts Plàstiques î Disseny, i n'autoritzen l'establiment a les comunitats autònomes amb competències educatives.  
D'acord amb aquestes disposicions legals, i fent ús de les atribucions conferides en l'article 35 de la Llei de Govern Valencià,  
ORDENE  
Primer  
Autoritzar, a partir del curs acadèmic 1992-93, l?experimentació dels cicles formatius d'Arts Plàstiques i Disseny en les modalitats i els centres docents següents:  
Centre docent: Escola d'Arts Aplicades i Oficis Artístics d'Orihuela (Alacant).  
Cicle formatiu: grau superior d'Arts Aplicades a l?Escultura.  
Centre docent: Escola d'Arts Aplicades i Oficis Artístics d'Alacant.  
Cicle formatiu: grau superior de Ceràmica Artística.  
Centre docent: Escola d'Arts Aplicades i Oficis Artístics d'Alcoi (Alacant).  
Cicle formatiu: grau superior d'Il·lustració.  
Centre docent: Escola d'Arts Aplicades i Oficis Artístics de València.  
Cicle formatiu: grau superior de Fotografia.  
Segon  
La realització de les pràctiques formatives en centres de treball es farà a l?empara del que disposa l?Ordre de 31 d'agost de 1988 (DOGV de 15.09.88), mitjançant els acords que amb aquesta finalitat establiran els centres docents amb les empreses i les institucions del seu entorn, de titularitat pública o privada, i que, en tots els casos, es comunicaran als corresponents serveis territorials de cultura i educació, els quals trametran les relacions ordenades d'entitats col·laboradores i la còpia dels acords signats a la Direcció General d'Ordenació i Innovació Educativa.  
Tercer  
Pel que fa a l?estructura dels cicles formatius, les condicions d'accés, les proves d'accés i el sistema d'avaluació, els centres docents autoritzats s'ajustaran estrictament a les normes reguladores d'aquestes experimentacions i a les instruccions que es dicten amb aquesta finalitat.  
Quart  
Les places escolars disponibles en cada cicle formatiu es cobriran, primerament, per l'alumnat que tinga dret a l'accés directe, al qual s'assignarà el 80% de les vacants disponibles. El 20% restant, incrementat amb les vacants que no s'hagen cobert amb el grup anterior, serà ocupat pels qui tindran superada la prova d'accés corresponent al cicle formatiu pel qual hagen optat, d'acord amb l'ordre de les qualificacions obtingudes, fins que s'esgotaran les vacants.  
Cinqué  
Cada centre docent dels allistats en l'apartat primer d'aquesta ordre elaborarà les proves d'accés i constituirà una comissió per a la seua aplicació i avaluació.  
Les proves d'accés es realitzaran, mitjançant convocatòria única per a cada curs acadèmic, durant la segona quinzena de setembre.  
Sisé  
1. En els expedients de l'alumnat s'inclourà com a documents d'inscripció:   
a) Certificat o fotocòpia confrontada del certificat o del títol dels estudis que permeten l'accés al cicle formatiu.  
b) Full de matrícula oficial, d'acord amb el cicle formatiu legalment establert.  
2. Els documents d'inscripció, avaluació i qualificació seran els que consten en els annexos següents:  
Annex I: fitxa del coordinador  
Annex II: registre personal de l'alumne per sessions d'avaluació  
Annex III: acta d'avaluació final Annex IV. certificat d'avaluació i qualificació final del cicle  
Annex V: full d'inscripció  
DISPOSICIO FINAL  
S'autoritza les direccions generals de Règim Econòmic i de Personal de Centres i Promoció Educativa, i d'Ordenació i Innovació Educativa perquè adopten les disposicions oportunes- per a l'adequat desenrotllament d'aquesta ordre.  
València, 20 de maig de 1992.  
El Conseller de Cultura, Educació i Ciència,   
ANDREU LOPEZ I BLASCO  
Veure annex


Còpia Permalink ELI